Samtidig lanserte deres tidligere plateselskap, Decca, albumet med en kombinasjon av eldre hitlåter med flere tidligere ikke-utgitte opptak. Albumet inneholdt også tidligere versjoner av sanger de nå hadde spilt inn på nytt hos Immediate Records, inkludert «My Way Of Giving», som de hadde gjort en demo av for å gi til Chris Farlowe, og «(Tell Me) Have You Ever Seen Me», som de hadde gitt til Apostolic Intervention. Album inneholdt også deres konsertfavoritt «Baby Don't You Do It» med Jimmy Winston som hovedvokalist og gitarist.